《桐花凤 积馀夫子为作九九消寒图，双沟九字，字皆九画，以记阴晴风雪，因谱此阕》
清代·刘世珍

岁晚韶华成寂寞。暗转星杓，一线添琼阁。盼到阳春来有脚。

绣帘犹怯春寒薄。九九图中将字著。百五光阴，容易闲抛却。

比似梅花描绰约。看来日日增红萼。

作者简介：字珠圆，贵池人，广东巡抚芝田公长女，乃昌元室。有《冰奁词》。